# Alex Zanardi

### Wikipedia

Alessandro "Alex" Zanardi (s. 23. lokakuuta 1966 Bolognassa, Italiassa) on italialainen kilpa-autoilija.

Zanardi aloitti karting-autoilun 13-vuotiaana. 1988 hän aloitti Italian Formula 3 -sarjassa, minkä hän voitti 1990. Vuonna 1991 hän aloitti Formula 3000 -sarjassa ja hävisi mestaruuden viidellä pistellä Christian Fittipaldille. Hän voitti kauden aikana kolme kilpailua ja ajoi lisäksi kaksi Formula 1 -sarjan osakilpailua Jordan-tallissa. 1993 Zanardi toimi Benettonin testikuljettajana ja ajoi kolme F1-kilpailua Minardi-tallissa. Kaudeksi 1993 Zanardi pääsi Lotus-talliin. Brasilian GP:ssä hän saavutti uransa ensimmäisen MM-pisteen. Auto oli kuitenkin melko kilpailukyvytön eikä Zanardi yltänyt huippusaavutuksiin. Hän loukkaantui Belgian GP:n harjoituksissa ja joutui olemaan sivussa loppukauden.

Kaudeksi 1994 Zanardi palasi Lotukselle kesken kauden loukkaantuneen Pedro Lamyn tilalle. Lotus oli viimeistä vuottaan sarjassa ja oli vielä kilpailukyvyttömämpi kuin edelliskaudella. Zanardi ei saavuttanut yhtään MM-pistettä. Hän ajoi vakioautoja Britanniassa ja pääsi seuraavaksi kaudeksi Yhdysvaltain CART sarjaan Ganassille. Heti tulokaskaudellaan Zanardi esitti hyviä otteita, voitti kaksi osakilpailua, saavutti kuusi paalupaikkaaa ja sijoittui loppupisteissä kolmanneksi. Hänet myös valittiin vuoden tulokkaaksi. Vuosina 1997 ja 1998 Zanardi voitti sarjan mestaruuden ylivoimaiseen tapaan. Kaudeksi 1999 Zanardi palasi takaisin F1-sarjaan, tällä kertaa Williams-talliin, mutta hän ei saavuttanut kauden aikana yhtään pistettä ja hänet vapautettiin tehtävästään kauden päätyttyä.

Vuonna 2000 Zanardi ajoi testejä Mo Nunnin CART-tallille ja teki tallin kuljettajana paluun sarjaan seuraavana vuonna. Lausitzringillä käydyssä kilpailussa hänen autonsa pyörähti poikittain radalle ja Alex Tagliani törmäsi Zanardin auton keulaosaan 320 kilometrin tuntinopeudella. Zanardi vammautui onnettomuudessa pahoin ja hänen molemmat jalkansa jouduttiin amputoimaan polven yläpuolelta. Hän kävi läpi pitkällisen kuntoutusohjelma ja palasi vuonna 2003 takaisin kilpa-auton rattiin. Vuosina 2004 ja 2005 hän kilpaili BMW:llä WTCC-sarjassa.

Haettu osoitteesta http://fi.wikipedia.org../../../a/l/e/Alex_Zanardi_702b.html

Luokat: Italialaiset autourheilijat | Italialaiset Formula 1 -kuljettajat | Champ Car -kuljettajat | Champ Car -mestarit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Deutsch
- English
- Français
- Italiano
- Nederlands
- 日本語
- Português
- Svenska